Diari Oficial de la Generalitat Valenciana


Sumari del DOGV 9418, del 02-09-2022 (2022/7864)

Informació pública de la modificació puntual número 2 del Pla parcial del sector Sud-R.5, «Novenes de Calatrava».
-----------------------------------------------------------------------------------------------------------------

### Dades del document

Número de DOGV
:   9418

Data del DOGV
:   02-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7864


Data del document
:   11-08-2022

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la modificació puntual número 2 del Pla parcial del sector Sud-R.5, «Novenes de Calatrava». [2022/7864]  
L'Alcaldia Presidència, mitjançant el Decret 2022-3254, de 9 d'agost de 2022, ha adoptat la següent resolució:  
  
«Vista la modificació puntual núm. 2 del Pla parcial del sector Sud-R.5, «Novenes de Calatrava», presentada en data 23 de juny de 2022 (RE 6399-exp. 1984/2022) per Cottom Real Estate, SL, que té per objecte la regulació i concreció de l'ús terciari i l'ajust dels paràmetres d'edificació d'aquest ús en edifici exclusiu en la zona d'edificació oberta. Residencial plurifamiliar (EDA) del Pla parcial Sud-R.5, amb els següents objectius:  
1. Harmonitzar el que es preveu en la normativa urbanística municipal vigent respecte a la compatibilitat de l'ús terciari en edifici d'ús exclusiu o independent en la zona d'ordenació EDA del Pla parcial Sud-R.5, per a donar major seguretat jurídica.  
2. Ordenar detalladament l'edificació d'ús terciari en edifici exclusiu en la zona d'ordenació EDA del Pla parcial Sud-R.5, necessària perquè la implantació siga coherent amb l'ordenació existent de l'entorn i la normativa urbanística vigent.  
3. Flexibilitzar les tipologies edificatòries permeses en la zona d'ordenació EDA del Pla parcial Sud-R.5.  
Vist que l'àmbit de la modificació és la zona d'ordenació urbanística denominada «Zona d'edificació oberta. Residencial plurifamiliar», constituïda pel conjunt de parcel·les expressament representades gràficament amb les sigles EDA en els plànols d'ordenació del Pla parcial Sud-R.5, «Novenes de Calatrava», de Borriana, i tenint en compte que no es modifica l'ús global ni l'ús dominant de la zona d'ordenació estructural corresponent.  
Vist que la tramitació d'aquesta modificació puntual núm. 2 del Pla parcial del sector Sud-R.5 ha rebut l'informe favorable de l'arquitecte municipal en data 28 de juny de 2022.  
Vist que el procés d'avaluació ambiental i territorial estratègica de la modificació puntual núm. 2 del Pla parcial del sector Sud-R.5 de Borriana ha finalitzat i s'ha dictat el Decret d'alcaldia núm. 2022-2376, de 13 de juny de 2022, que resol l'avaluació ambiental i territorial estratègica pel procediment simplificat, per considerar que aquesta modificació no té efecte significatiu sobre el medi ambient i el territori, d'acord amb els criteris establits en l'annex VIII del TRLOTUP, els informes tècnics que consten en l'expedient i la proposta de la Comissió d'Avaluació Ambiental de l'Ajuntament de Borriana (DOGV 9378, 08.07.2022).  
  
  
Vist que d'aquest decret es va donar compte al Ple de l'Ajuntament, com a òrgan substantiu, en la sessió realitzada el 7 de juliol de 2022.  
  
Vist que, en aplicació del que es disposa en l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes, consta en l'expedient l'informe d'impacte per raó de gènere emés l'11 de juliol de 2022 per l'agent d'igualtat municipal, que conclou assenyalant que la valoració de l'informe és negativa, per tal com no té capacitat o incidència en la contribució del principi d'igualtat, ni tampoc es preveu cap objectiu relacionat amb les polítiques d'igualtat d'oportunitats.  
Vist que en data 9 d'agost de 2022 la direcció de la Secció II ha emés informe proposta en el qual s'analitza la normativa vigent i aplicable i es descriu el procediment administratiu que cal seguir, amb la formulació de la proposta de resolució que cal adoptar.  
Atés que, de conformitat amb el que es disposa en l'art. 21.1.j) de la Llei 7/1985, de 2 d'abril, reguladora de les bases de règim local (LRBRL), l'òrgan competent per a l'adopció de la present resolució és l'Alcaldia Presidència.  
Per tot el que s'ha exposat, en aplicació del que es preveu en l'article 67.1 en relació amb els articles 61 i 55.2 del text refós de la Llei d'ordenació del territori, urbanisme i paisatge, aquesta alcaldia presidència resol:  
  
Primer  
Sotmetre a informació pública la modificació puntual núm. 2 del Pla parcial del sector Sud-R.5, «Novenes de Calatrava», presentada en data 23 de juny de 2022 (RE 6399) per Cottom Real Estate, SL, que té per objecte la regulació i concreció de l'ús terciari i l'ajust dels paràmetres d'edificació d'aquest ús en edifici exclusiu en la Zona d'edificació oberta. Residencial plurifamiliar (EDA) del Pla parcial Sud-R.5.  
  
La modificació afecta les ordenances particulars específiques de la zona d'ordenació «1. Zona d'edificació oberta. Residencial plurifamiliar» (EDA) del Pla parcial Sud-R.5 en la redacció donada per la modificació puntual núm. 1, que canvia el contingut dels articles 1.2. Usos, de la secció primera; 1.3. Condicions de parcel·la, i 1.4. Condicions de volum i forma dels edificis, aquests últims de la secció segona, sense modificació de l'ús dominant de la zona d'ordenació estructural corresponent.  
La modificació no afecta els plànols d'informació ni d'ordenació del Pla parcial Sud-R.5, «Novenes de Calatrava».  
  
Segon  
Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal tot advertint de la possibilitat de formular al·legacions i observacions, i que es pot aportar tot tipus de documentació o mitjans de prova que estimen adequats per a donar-hi suport, durant el termini de quaranta-cinc dies hàbils, comptadors des de l'endemà de la publicació de l'anunci en el DOGV.  
Durant tot el procediment, la documentació que s'exposa estarà a la disposició del públic per a la consulta en l'apartat d'urbanisme del tauler d'anuncis de la seu electrònica de l'Ajuntament de Borriana, en l'adreça electrònica: https://burriana.sedelectronica.es/board.  
  
  
Tercer  
Contra el present acord, com a acte de tràmit que no posa fi a la via administrativa, no es pot interposar cap recurs, sense perjudici que puga exercitar-se el que s'estime pertinent.»  
  
Borriana, 11 d'agost de 2022.- L'alcaldessa presidenta: Maria José Safont Melchor.